钦定古今图书集成/方舆汇编/职方典/第1133卷 > 《珠林寺四景》前人
## 钦定古今图书集成/方舆汇编/职方典/第1133卷 > 《珠林寺四景》前人

莺声寂寂柳依依。满院苍苔过客稀。老衲无心看春
色。从他红紫斗芳菲。

二

柴扉长夏不须关，一片幽心尽日闲。松下凉风清似
水，晚来何处鹤飞还。

三

井梧飘叶暑初收，静坐蒲团万虑休。石磬一声才出
定，松风忽起暮山秋。

四

方丈幽寥隐白云，煮茶声响隔窗闻。夜深雪映婵娟
月，照彻梅花瘦几分。